section_heading: Zoolozi
paragraph_text: Zoologijom se kao znanstvenom disciplinom bave zoolozi. Oni mogu svoj znanstveni rad obavljati kako u prirodi ili laboratoriju tako i u muzeju ili u zoološkom vrtu ili u kombinaciji nekih ili svih navedenih oblika rada. Većina zoologa su studirali biologiju. Međutim, zoologijom se danas bave i veterinari i šumari i geografi. Prije nego što su zoologija i botanika postale samostalne znanstvene discipline, zoolozi i biolozi su završavali studij medicine.